ספיידרמן: סדרת האנימציה

ספיידרמן: סדרת האנימציה (באנגלית: Spider-Man: The Animated Series) היא סדרת אנימציה אמריקאית המבוססת על סדרת חוברות הקומיקס ספיידרמן מבית מארוול קומיקס. הסדרה הופקה לשידור על ידי אולפני מארוול עבור רשת Fox Kids והיא שודרה במשך חמש עונות ו-65 פרקים, החל מ-19 בנובמבר 1994 ועד 31 בינואר 1998.

סדרת ההנפשה היא השנייה באורכה של חברת מארוול קומיקס. הראשונה היא אקס-מן: סדרת האנימציה, ששודרה במשך חמש עונות ו-76 פרקים.
הסדרה שודרה בישראל בין השנים 1995- 1996.

שמאל|ממוזער|200px|תמונה מתוך העבודה על הקונספט לסדרההסדרה מתמקדת בדמותו של פיטר פרקר והאלטר אגו שלו, ספיידרמן, במהלך שנות לימודיו באוניברסיטת אמפייר סטייט. כבר בתחילת העלילה לפארקר יש את כוחות-העל שלו והוא צלם עיתונות עצמאי (פרילנסר) עבור העיתון הפיקטיבי "הדיילי ביוגל". הסדרה כוללת את גלריית נבלי-העל הידועה של ספיידרמן, שכוללת את קינגפין, הגובלין הירוק, הובגובלין, הלטאה, דוקטור אוקטופוס, ונום, העקרב, הקרנף, מיסטריו, שוקר, אלקטרו, ביג וויל, מורביוס, קרנג' וזיקית. סדרת ההנפשה כוללת קרוס-אוברים רבים עם גיבורי מארוול אקס-מן, ארבעת המופלאים, איירון מן ו-וור משין, דרדוויל, בלייד, דוקטור סטריינג', המעניש וקפטן אמריקה.

הפרקים הופצו בקלטות וידאו ו-DVD על ידי חברות ההפצה קלסיקלטת וגלובוס יונייטד.

הסדרה מורכבת מחמש עונות, כאשר כל עונה מחולקת למספר "קשתות סיפור".

 עלילה 

 עונה ראשונה 

 סיפור המקור של האויבים של ספיידרמן 
עונה זו נועדה להציג לצופים לראשונה את סיפור מקורם של חלק מהנבלים האייקוניים של ספיידרמן וביניהם הלטאה, מיסטריו, דוקטור אוקטופוס, סקורפיון וקרייבן הצייד.

 התחפושת החייזרית 
בעונה זו ספיידרמן משתמש לראשונה בתחפושת השחורה שלו, לאחר שזאת הגיעה לכדור הארץ במסגרת נחיתת אונס של מעבורת חלל. לאחר שספיידרמן מסיר מעצמו את הסימביוט, הסימביוט מתחבר עם כתב הדיליי ביוגל, אדי ברוק ובעקבות שנאתם העזה של ברוק והסימביוט את פארקר, נוצר ונום.

 ההובוגבלין 
עונה זו מכירה לצופים את דמותו של ההובגובלין, פושע שמנסה לתמרן בין הקינגפין לבין נורמן אוסבורן עבור מטרותיו האישיות.

 עונה שנייה 

 שישיית המרושעים 
עונה זו מציגה קבוצה בשם "ששת המרושעים" המורכבת מנבלי על אותם הקינגפין גייס כדי להכניע את ספיידרמן. למרות זאת, ספיידרמן מצליח להניסם (תוך שהוא מנצל את השנאה שיש להם אחד כלפי השני כדי להכניעם).

 מוטציית העכביש 
בעונה זו מוצגת מחלת המוטציה שתוקפת את ספיידרמן וגורמת לו להפוך ליצור עכבישי ענקי. בסוף העונה, דוקטור קונורס מסייע לספיידרמן "להעביר" את מחלת המוטציה לנשר ובכך הוא מתרפא. עונה זו מכילה פרקי קרוס-אובר עם סדרת הטלוויזיה "אקס-מן" ובמסגרתם, ספיידרמן מנסה להסתייע בחברי האקס-מן כדי למצוא פתרון למחלתו.

 מורביוס הערפד 
במסגרת ניסוי שפארקר עורך על עצמו במטרה למצוא פתרון למחלתו, הוא שומר מבחנה עם דמו בלוקר שלו באוניברסיטה. למרות זאת, סטודנט שאפתן בשם מייקל מורביוס גונב את דמו של פיטר ובעזרת "המשלב הנאו-גנטי", המצאה של דוקטור קונורס ובעזרת דם ערפדים, הוא הופך את עצמו לערפד שצמא לדם (מכיוון שהסדרה נועדה לילדים, מורביוס צמא לפלזמה במקום והוא אינו הורג את קורבנותיו, אלא מחליש אותם עד כדי עילפון). עונה זו מציגה לראשונה את דמותם של בלייד והמעניש בסדרה.

 עונה שלישית 

 דוקטור סטריינג' 
פיטר מסתייע בדוקטור סטריינג' במטרה להביס את ברון מורדו, שכישף את מרי ג'יין ושטף את מוחה.

 הגשמת משאלה 
ספיידרמן, שמעוניין להפסיק לתפקד כגיבור על, פוגש ילדה שמעריצה את ספיידרמן בעצתה של מאדאם ווב. המפגש נקטע כאשר דוקטור אוקטופוס משתמש ברובוטים שלו במטרה להשתלט על מוחו של ספיידרמן ולבצע מעשי שוד, אך הוא מחולץ בעזרת אותה הילדה ונהגת מונית שבאות לעזרתו.

 הפללה 
עונה זו מציגה מאבק משפטי שמתנהל כנגד פארקר, לאחר שהוא הופלל בפשע שלא ביצע על ידי בנו של הקינגפין, ריצ'רד פיסק. ג'יי ג'ונה ג'יימסון מסייע לו מאחורי הקלעים ושוכר את שירותיו של עורך הדין מאט מורדוק (דרדוויל) שמסייע לפיטר לנקות את שמו ואף מסייע לספיידרמן לאחר מכן במלחמתו בקינגפין.

 הספוט 
ספיידרמן נאלץ להילחם ב, שמשתמש בכוחותיו לפתיחת שערים בין ממדיים בכדי לשדוד בנקים ולהתעשר.

 דורמאמו 
ספיידרמן מצליח לעצור את ונום וקארנג' מלגנוב את נשמות החיים במטרה לשחרר את השד דורמאמו. בקשת הסיפור, אדי מתאהב במדענית שמנסה לרפאו מהתלות בסימביוט.

 קרבות הגובלינים 
ההובגובלין והגובלין הירוק (נורמן אוסבורן) נלחמים ביניהם במטרה להשיג מכשיר שהומצא על בסיס הטכנולוגיה של הספוט ובעזרתו הם יכולים לפתוח שערים בין ייקומים. בסוף העונה, הגובלין הירוק מגלה את זהותו האמיתית של ספיידרמן וחוטף את מרי ג'יין ווטסון כדי להתנקם בו.

 עונה רביעית 

 החתולה השחורה 
בעונה זו, פלישיה הארדי, בתו של גנב לשעבר בשם "החתול", סוגרת עסקה עם הקינגפין ובמסגרתה היא מקבלת כוחות על בתמורה לעבודה אצלו. לבסוף, פלישיה מצליחה לברוח מהקינגפין, לומדת מי הוא אביה והופכת לפורעת חוק. בסופו של דבר, פלישיה מתאהבת בערפד מייקל מורביוס והשניים מחליטים לעזוב את ניו יורק ולהצטרף לצייד הערפדים בלייד במלחמתו נגד ערפדים ברחבי אירופה.

 מותו של מיסטיריו 
מיסטיריו חזר והוא לכד את מרי ג'יין לאחר שהוא התאהב בשחקנית קולנוע מפורסמת שבעקבות תאונה גופה הושחת והיא, בעזרתו של מיסטריו מתכננת להשתלט על גופה של מרי ג'יין. בסופו של דבר, מיסטריו ואהובתו מוצאים את מותם באופן סופי.

 מלך הלטאות 
חבורת לטאות שעברו מוטציה חוטפת את דוקטור קונורס כדי להמליכו עליהם (מכיוון שהוא יצר את הנוסחה שהפכה אותם למוטציות), אך ספיידרמן מחלץ את קונורס.

 עונה חמישית 

 החתונה 
פיטר ומרי ג'יין מתחתנים, אך ירח הדבש שלהם מופרע על ידי היידרומן. בסוף קשת הסיפור, מתברר שמרי ג'יין האמיתית נעלמה ושפיטר התחתן עם שיבוט שלה.

 שישה לוחמים נשכחים 
פיטר, יחד עם רובי רוברטסון וג'יי ג'ונה ג'יימסון, מגיע לבסיס סוכנות "ש.י.ל.ד" ולומד מניק פיורי על עבודתם האמיתית של הוריו ופעולותיהם כנגד הנבל הגולגולת האדומה. לבסוף, ספיידרמן מסייע לקפטן אמריקה ולחבריו, צוות גיבורי על מזדקנים לעצור את הגולגולת האדומה בשנית, תוך הקרבת חייו של קפטן אמריקה.

 חזרתו של היידרומן 
ספיידרמן לומד שהיידרומן הוא שיבוט. לאחר קרב מולו, מדען בשם מיילס וורן (התן) מוצא חתיכה מתחפושתו של ספיידרמן ונרמז לצופים שהוא ישבט גם אותו.

 מלחמות סודיות 
מאדאם ווב, ביחד עם ישות קוסמית בשם "הצופה" שולחים את ספיידרמן לכוכב לכת מרוחק במטרה שהאחרון ירכיב צוות שיפיל את שלטון הכוכב (המונהג על ידי דוקטור דום אותו הביאו אל הכוכב) בעזרת צוות שהוא יקים במטרה לבחון את יכולות המנהיגות שלו. עונה זו מציגה לצופים את חברי ארבעת המופלאים ושאר גיבורי על שמסייעים לספיידרמן להביס את דום.

 סאגת המשובטים 
לאחר ששחרר את חייזרי הכוכב משלטונו של דום, ספיידרמן לומד על יקומים מקבילים בהם חיים גרסאות אלטרנטיביות שלו. בעזרתם, ספיידרמן מצליח להביס ישות בשם "ספיידר קרנג'", גרסה מרושעת של ספיידרמן ולבסוף אף פוגש פנים מול פנים את יוצרו, סטן לי.

הסדרה מסתיימת כאשר ספיידרמן יוצא ביחד עם מאדאם ווב למצוא את מרי ג'יין האמיתית.

קישורים חיצוניים 

קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 1994
קטגוריה:תוכניות טלוויזיה שמתרחשות בניו יורק
קטגוריה:מארוול קומיקס - סדרות טלוויזיה
קטגוריה:ערוץ 2: תוכניות רכש
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:ג'טיקס: תוכניות וסדרות
קטגוריה:סדרות הנפשה של מארוול קומיקס
קטגוריה:ספיידרמן: סדרות טלוויזיה
קטגוריה:סבן אנטרטיינמנט: תוכניות וסדרות
קטגוריה:טלעד - תוכניות רכש